વર્ષોથી જેઓ જીમેલ વાપરી રહ્યા છે તેમને અનેક વખત ઈ-મેલ શોધવાની જરૂર પડી હશે. મારી જેમ જેઓ ફક્ત જીમેલ જ વાપરે છે તેઓ લગભગ દિવસના એક કલાકથી વધુ સમય તેમાં ગાળે છે, અને સમયાંતરે ઈ-મેલ ખાતામાં શોધવાની જરૂર પડે છે. કોઈકે મોકલેલ ફોન નંબર, કોઈકે ઈ-મેલ કરેલ ફોટો, અમુક સમયના બેંક સ્ટેટમેન્ટ, ખરીદીના બિલ, ફાઈલ અટેચમેન્ટ…. આપણા ઈ-મેલ ખાતામાં કેટકેટલું સંગ્રહાઈ રહ્યું છે! જીમેલના આ જ ‘ઇન્ટરનલ સર્ચ’ એટલે કે ઈ-મેલ શોધવાની ક્ષમતા વિશે આજે જાણીએ જે સમયની બચત કરી આપતી ઉપયોગી સુવિધા છે.